בר לב לא התקבל לקורס טיס בשל פגם בראייה ובחר להתנדב לסיירת מטכ"ל, בעקבות בן דודו (שנהרג בקרב החווה הסינית במלחמת יום הכיפורים). הוא עבר הכשרה כלוחם, ועם פרוץ מלחמת יום הכיפורים השתתף עם חבריו ליחידה בלחימה ברמת הגולן ובחצי האי סיני. לאחר המלחמה חזר בו מסירובו לצאת לקורס קצינים ואף עבר קורס מזורז בן שלושה חודשים. בפברואר 1974 חזר לסיירת, ובאפריל 1974 פיקד על צוות בקרב על שיא החרמון. היה אחד מארבעה מפקדי כוחות הפריצה למלון סבוי ב-1975, ובמבצע יונתן פיקד על אחד מצוותי היחידה.